
Una nova Assemblea de Redacció toma a impulsar el Butlletí Contra-lnformatiu Info-Baix. Sortida al carrer el dijous 29 gener, CSO Pati Blau de Cornellà (cl Rubió iOrs,]) ( deEa22h. Presentació: divendres 30 gener a l'Ateneu Kasablanka de M olins (cl Catalunya, 2) 


Okupació i centres socials 


17 ANYS DE VIDA SOCIAL DESTRUÏTS AMB LA CONNIVÈNCIA DELS POLÍTICS DEL PSC 

L'ajuntament, la jutgessa i la policia planifiquen el 
desallotjament per sorpresa de l'Ateneu de Cornellà 

Un detingut i 3 retinguts, Tens matí de protesta als carrers del centre de la població 


Cornellà/ Baix Llobregat.- Durant el matí del 
dimarts 20 de gener, prop d'un centenar de 
persones es van mobilitzar tot i l'inesperat 
desallotjament de l'Ateneu de Cornellà. Més 
d'una trentena de dotacions policials van 
participar de l'operatiu que va posar fi a un 
projecte social ubicat a l'edifici okupat des 
de fa 17 anys. Els voltants de l'Ateneu van 
estar tallats durant hores i furgonetes d'anti- 
avalots i grups de secretes estaven distribuïts 
per molts punts del centre de Cornellà, espe¬ 
cialment al voltant de l'ajuntament. Una per¬ 
sona va ser detinguda i traslladada als cala¬ 
bossos de la comissaria de Cornellà. A mig 
matí el van traslladar a l'ambulatori de la 
població per l'atac d'angoixa que li va suposar 
l'assalt policial, i després de declarar va 
quedar en llibertat cap a les 5 de la tarda. 


Tres persones més van ser identificades a l'in¬ 
terior de l'Ateneu però no van ser 
detingudes. Les portes de l'Ateneu i alguns 
envans van ser destrossats per tal d’entrar a 
l'edifici. Durant mitja hora un grup de soli¬ 
daris van tallar el trànsit a la carretera 
d'Esplugues. Després una cercavila de prop 
d'un centenar de persones va recórrer la 
Rambla, el carrer Rubió i Ors i va arribar fins 
a 50 metres de l'Ateneu, on un fort cordó 
policial va impedir que s'apropessin. 

Davant del consistori de Cornellà, governat 
pel PSC s'hi va desplegar una pancarta amb el 
lema "Montilla feixista" en referència a l'al¬ 
calde de la població. La propera convocatò¬ 
ria és la manifestació de rebuig al desallot¬ 
jament per dimecres 21de gener a les 19h a la 
plaça Catalunya de Cornellà, a prop del 


metro de Sant Ildefons. L'actuació de José 
Montilla, l'alcalde de la població en tot 
aquest procés que ha culminat en el desal¬ 
lotjament de l'Ateneu ha estat absolutament 
contradictòria amb la suposada actitud 
dialogant de l'esquerra que diu que represen¬ 
ta, exercint una posició de prepotència i 
arrogància, sense voler dialogar al voltant del 
projecte de l'Ateneu i ignorant a les entitats 
que hi participen i a les que hi donen suport. 

17 anys d'història soterrats per l'especulació 
L'Ateneu de Cornellà, conegut antigament 
com a Local Social ha estat des de 1987 un 
espai de referència a la vida associativa de la 
ciutat del Baix Llobregat. Ha estat seu d'una 
llarga llista de col·lectius i projectes, així 
com un espai de trobada per a campanyes i 


activitats com concerts, tallers, xerrades, 
etc... Entre d’altres allí va tenir la seu la 
Coordinadora contra la Marginació de 
Cornellà en els seus inicis, fent un intens tre¬ 
ball en suport de presos i persones que 
havien estat marginalitzades per les institu¬ 
cions i el mercat de treball. L'originari propi¬ 
etari de la finca sempre s'havia manifestat a 
favor de l'ús de l'edifici per part dels grups i 
col·lectius de Cornellà, fins el punt que en el 
testament havia apostat per l'ajuntament de 
la ciutat com a hereu, a condició que l’ús de 
l'edifici fos social. Sorprenentment el dia 
abans de morir, el propietari ja amb una 
avançada edat, va signar amb una empremp- 
ta dactilar un contracte de compra-venda a 
una empresa immobiliària que és qui va 
començar el procés judicial de desallotja¬ 
ment. Paradoxalment el proper 18 de febrer 
als jutjats de l'Hospitalet s'havia d'aclarir 
davant d'un tribunal la legalitat d'aquesta 
venda, que en cas que es declari il·legal ja 
serà massa tard. Contra-lnfos 20/ ]/ 04 


V anys de cultura popular no es destrueixen 

Dimecres 21de gener a les Bh a la plaça Catalunya de Cornellà de Llobregat, M etro Sant Ildefons L-5 


Nou desallotjament al centre de Lleida 

Lleida/ El Segrià.- El passat 16 de gener van desallotjar il·legalment a les 7 del matí el CSOA El 
Kasc els antiavalots dels mossos d'esquadra EICsoaEI Kasc va ser okupat el passat 16 de desem¬ 
bre al casc antic de Lleida, on hi ha grans interessos urbanístics per part de l'ajuntament, immo¬ 
biliàries i constructores, que han comportat la degradació de les vivendes, l'especulació del sòl 
(entre d'altres: "compramos edificios con o sin inquilinos") i la concentració de gent amb pocs 
recursos que ara volen fer fora del barri per fer del casc antic un gran centre comercial i per a 
persones riques. En tan sols una mica més d'un mes, és la segona vegada que els mossos desa¬ 
llotgen una okupació al centre de la ciutat. Per saber més consulteu la web de suportponent 


http-y / www.sindominio.net/ suportponent. A Lleida s'ha convocat una manifestació contra 
els últims desallotjaments pel proper 28 de febrer a les 17h a la plaça de Sant Joan. 

...i desallotjament per decret a Rubí 

Rubí/ Vallès Occidental- D’altra banda el passat dia 7 de gener, quan la policia anava a desa¬ 
llotjar una casa okupada de Rubí, va trobar que els okupes havien deixat la torre per inicia¬ 
tiva pròpia. L’edifici, de propietat municipal, portava més de dues setmanes okupat i hi 
vivien unes 20 persones. El 5 de gener de 2004 però, l’alcaldessa de Rubí, Carme García 
Lores, va signar un decret de desallotjament urgent de l'edifici i davant això els ocupants 
van decidir buscar-se una altra casa. Contra-lnfos 20/ V 04 


Impunitat poucial 


MALTRACTAMENTSA COMISSARIA I ACUSACIONS FALSES AL TRIBUNAL 


Tres noies detingudes i apallissades 
a la comissaria de Nou de la Rambla 


Barcelona - Tres persones van ser detingudes 
per policies de paisà quan estaven fent una 
pintada el passat dimarts dia B prop del 
solar on fins fa poc es trobava l'Economat 
Okupat. Aquestes tres persones van ser 
colpejades gratuïtament el moment de la 
detenció i després els maltractaments es van 
repetir a comissaria de Nou de la Rambla. 
Davant de la petició d'assistència sanitària 
les van amenaçar amb prorrogar la seva esta¬ 
da a comissaria fins les 72 hores si insistien 
en anar a visitar-se a l'hospital. Una vintena 
de persones es varen concentrar a les portes 
de la comissaria i finalment varen sortir en 
llibertat sota càrrecs durant la matinada. 

Fins aquí tot ens és desgraciadament fami¬ 


liar, però en arribar al judici ràpid del dia 
després es van trobar que el fiscal acusava 
les detingudes de colpejar a un agent de 
policia i provocar-li lesions. Les respostes es 
poden trobar en el fet que aquestes person¬ 
es van participar a la manifestació de suport 
a la casa del carrer M etges el matí del dia de 
la detenció. Aquesta manifestació va aturar 
les obres del solar durant uns minuts (sense 
cap agressió ni destrossa). Les tres noies 
detingudes busquen testimonis que presen¬ 
ciessin la detenció, per tal de denunciar els 
agents que les van agredir. Algunes d'elles 
encara tenen hematomes i seqüeles de la 
impune violència policial. 

Contra-lnfos 20/1/ 04 



Façana posterior de l'Ateneu de Cornellà durant el desallotjament. 
























Defensa dels espais naturals 


El Csa "Els Maquis" en perill 

La jutgessa ordena el desallotjament immediat, preventiu i cautelar 


Sabadell/ Vallès Occidental.- El passat 15 de 
gener, el col·lectiu que va okupar el Centre 
Social Alliberat Els Maquis, va rebre un alto 
judicial informant de la petició de desallotja¬ 
ment immediat. La jutgessa del jutjat d'in¬ 
strucció núm.4 de Sabadell, Montserrat 
Llorca, va desestimar les 167 autoinculpa- 
cions, al·legant que l'acusació pròpia no fon¬ 
amenta delicte. Així,ordenava paral·lelament 
el desallotjament immediat, expressant que 
és legal reclamar el dret a la vivenda però 
prima el dret a la propietat privada. La justi¬ 
ficació del desallotjament preventiu la basa 
en el fet de la legitimitat dels propietaris a 
fer ús de l'espai. Recordem que la família 
Argemí, propietària de l’immoble i coneguda 
família especuladora de Sabadell, des del 
primer moment va presentar una denúncia 
reclamant la protecció de tots els objectes 
de valor que hi havia dins la casa; objectes 
que es classifiquen en multitud de pots de 
detergent malmesos i caducats. El col·lectiu 
ha presentat un recurs on, al marge de la 
jurisprudència, al·lega que la notificació del 


desallotjament va arribar amb dos dies de 
retard i que la jutgessa no pot determinar qui 
és culpable i qui no, en relació amb la deses¬ 
timació de les autoinculpacions. Per altra 
banda, la coalició ciutadana Entesa per 
Sabadell, presentarà una moció a l'Ajun¬ 
tament on demana que la institució exerceixi 
de mediador en el litigi, que el procés es 
dugui per la via civil, que el desallotjament 
passi per un procésjudicial coherent i que els 
okupes siguin tractats amb especial sensibili¬ 
tat, comptant que són un col·lectiu polític 
important per a la ciutat. El col·lectiu expres¬ 
sa que seguiran endavant, inaugurant el cen¬ 
tre social el proper 4 de febrer, que ja comp¬ 
ta amb una sala d'assemblees, kafeta i sala 
d'estudi. També han organitzat una mani¬ 
festació pel proper dissabte 24 de gener per 
denunciar el desallotjament. En cas que 
aquest es dugui a terme, hi ha convocada una 
concentració el mateix dia a les 8 del vespre 
a la plaça dels M aquis (plaça M arcet). Per més 
informació: http:/ / www.csa-maquis.tk 

Contra-lnfos 20/ V 04 


Nova okupació 
a l'Hospitalet i 
primer aniversari 
del Kasal 0 kupat 
del Prat 



Hospitalet/ Baix Llobregat.- El passat diu¬ 
menge ]8 de gener sobre les 12h del matí 
un grup d'unes 50 persones es van con¬ 
centrar davant de l'immoble del carrer 
Jacint Verdaguer núm. ldel barri de Santa 
Eulàlia amb la intenció de crear un pro¬ 
jecte de vivenda okupada. En el moment 
de l’okupació es van presentar diverses 
dotacions dels mossos i de la policia 
local. Es van viure moments de tensió, 
quan els mossos no deixaven que la gent 
concentrada a fora de la casa passés men¬ 
jar als de dins. Finalment, degut a la pres 

sió popular, la policia va marxar i van començar les tasques de neteja de l'immoble. 

El Prat/ Baix Llobregat.- D’altra banda, el proper 25 de gener, el Kasal 0kupat del Prat (KOP 
Alta Tensió), farà el seu primer aniversari, i per altra ja es compleix amb la primera dècada 
d'okupació al poble, iniciada un setembre de 1994 a les Cases d'en Puig. 

Contra-lnfos 20/ ]/ 04 


Nova casa okupada a l'Hospitalet de Llobregat. 
Vehicles dels mossos d'esquadra van estar 
durant força estona controlant l'acció. 


CRIMINALITZACIÓ DELS MOVIMENTS SOCIALS 


Sentència de 4 anys de 
presó per Eduardo Garcia 

Madrid.- El passat dilluns es va emetre la sentència del judici a Eduardo 
Garcia, després de més de tres anys de procés judicial. Recordem que 
tot va començar al Novembre de 2000 quan es va detenir a Eduardo 
amb l'aplicació de la Llei Antiterrorista. Va ingressar dos cops a presó on 
ha passat II mesos i 6 dies en total. En les acusacions que se li van 
imputar va haver-hi nombroses contradiccions i, finalment, es va iniciar 
el judici el passat 17 de Novembre amb dos càrrecs d'homicidi en grau 
de tentativa i per tenència d'explosius. En total la petició fiscal era de 
22 anys de presó i la defensa ha demanat en tot moment l'absolució 
destacant les contradiccions i la inconsistència de les proves. Aquest 
mateixos indicis apunten cap a la interpretació del procés com a 
muntatge policial. La detenció es va produir en un context de molta 
tensió a les presons perquè s’havien produit diveros motins a presons, 
als quals donaven suport organitzacions com Cruz Negra Anarquista,on 
militava Eduardo. Dilluns es va fer pública la sentència en la qual s'han 
desestimat els càrrecs d'homicidi en grau de tentativa, però se l’ha con¬ 
demnat a quatre anys de presó per tinença d'explosius. Això suposaria 
complir aproximadament uns tres anys de presó donat que durant el 
temps que ja va passar a presó va estar sota règim FIES. El que li 
quedaria per complir seria probablement també sota internament 
especial. L'advocat d'Eduardo recorrerà la sentència durant la setmana 
que ve a l'Audiència Nacional i pot arribar aapelar també al Suprem. 

Contra-lnfos 20/ ]/ 04 


Antifeixisme 


Gairebé un centenar de 
persones s'enfronten a la 
policia local a Granada 

Granada/Andalusia.- Gairebé un centenar de persones es van 
enfrontar en la nit del 15 de gener a la Policia Local quan un 
dels seus membres va copejar «sense control i amb ferotgia», 
en opinió de diversos testimonis presencials, a un senegalès 
que venia cd's pirates a Puerta Real. El resultat va ser la deten¬ 
ció del ciutadà africà i la d'un jove al que la policia acusa d'in¬ 
tent d'agressió, així com la indignació d'associacions com 
Granada Acoje, Pro Drets Humans i la qual agrupa als compa¬ 
triotes de l’arrestat, els representants dels quals van romandre 
fins última hora de la nit davant de les dependències de la 
comissaria de la Policia Nacional de la plaça de los Campos per 
a aconseguir ajuda jurídica als detinguts i rebre explicacions. 
Una advocada de Pro Drets Humans es va desplaçar a prestar 
assistència als detinguts. Segons els testimonis, el guàrdia va 
copejar al venedor per tot el cos. L’actitud del policia va fer 
que s'arremolinessin nombroses persones al seu voltant per a 
increpar-li. Els concentrats es van enfrontar obertament a la 
policia. Uns quants joves amb patinet també es van sumar a la 
'revolta' i, segons la Policia, un d'ells va tractar d'agredir a un 
agent si, es van dur detingut a altre jove que gens va tenir a 
veure amb els fets. Contra-lnfos 20/ V 04 


49 dies de vaga 
de fam contra el 
transvassament 
del riu Xúquer 

Alzira/ València .- Boro Pérez, veí d'Alzira, fa 
49 dies que realitza una vaga de fam, bebent 
només aigua i sucs per a defensar el riu 
Xúquer i en contra del transvassament. 
Aquest transvassament està previst al Pla de 
Conca del Xúquer i, en resposta a ell, es va 
constituir el passat mes de desembre una 
Plataforma que està realitzant la 
"Campanya Xúquer Viu". Durant el proper 
dissabte 24 de gener hi haurà al poble 
d'Alzira, a la comarca de Ribera Alta, una 
jornada de suport al vaguista i en contra del 
transvassament en la que es realitzaran con¬ 
certs durant tot el dia a la Plaça del poble. 
D'altra banda altres transvassaments se¬ 
gueixen endavant; la ministra de Medi 
Ambient posarà al mes de febrer les 
primeres pedres de les obres per al trans¬ 
vassament de l'Ebre a M úrcia i Almeria. 

Riberaonline +Contra-lnfos 20/ ]/ 04 


Comencen a omplir el pantà d'Itoiz 


Els Solidari@s fan una acció a la 
inauguració i són jutjats al dia següent 


Irunea/ Euskal Herria.- El passat dilluns al 
matí van començar les proves d'ompliment 
del pantà amb l’opertura de les comportes 
que tancaven els rius Irati i el Urrobi, sota 
fortes mesures de seguretat i amb la policia 
visiblement nerviosa. Al voltant de les lldel 
matí dos membres de Solidari@s van ser 
retinguts i obligats a identificar-se per la 
policia nacional al centre d'Iruhea. Aquests 
van trucar a la policia foral, qui els va inter¬ 
rogar, amenaçar i un dels Solidari@os va ser 
introduït a una furgoneta i bufetejat. 
L'objectiu era saber si hi havia alguna acció 
dels ecologistes prevista per a aquell dia i en 
no aconseguir saber-ho els van alliberar. 

Cap al migdia es va celebrar un acte oficial 
d’inauguració, al qual participà entre altres el 
President de Navarra, que tenia per objectiu 
convèncer de les bondats i avantatges del 
pantà, deixant òbviament de banda totes les 
crítiques que hi ha hagut en el llarg procés de 
construcció de la presa. Va ser durant aquest 
acte que dues membres de "Solidari@s con 
Itoiz" que havien aconseguit entrar es van 
treure la roba, mentre acusaven als presents 
de lladres i assassins dels 7 pobles desallot¬ 
jats i enderrocats durant el 2003. Als seus 
cossos es podia llegir "STOP ITOIZ", "INAKI 
ASKATU”, "PHN N O", "SO SITOIZ" o "ARTOZ- 
Kl BIZIRIK". Les dues Solidari@s van ser 
detingudes immediatament i conduides a la 


comissaria de la policia foral on se les va 
retindre fins les 19h. Al dia següent, dimarts, 
es va celebrar el judici per aquests fets amb 
les acusacions de deobediència, resistència a 
l'autoritat i desordres, durant el qual les dues 
dones no han pogut disposar d’advocat 
defensor i finalment se les ha condemnat a 
una multa de ]80 Euros. 

Paral·lelament, durant dilluns Greenpeace, la 
Coordinadora d'Itoiz i Batzarre van emtres 
tres comunicats en què recordaven els riscos 
que comporta l'ompliment del pantà d'Itoiz i 
l'existència de tres sentències del Tribunal 
Suprem que fixen a 51D com a quota d'ompli¬ 
ment, mentre que tant el Govern de Navarra 
com l'Espanyol insisteixen a omplir-lo fins a 
la quota 586. A més existeix una sentència 
del Tribunal Europeu de Drets Humans que 
critica com s'ha dut a terme el procés. Final¬ 
ment s'assenyalen diversos problemes es¬ 
tructurals que converteixen el pantà en "una 
amenaça permanent". Els col·lectius coinci¬ 
deixen en que l'ompliment de la presa respon 
a una lògica de fets consumats, és a dir que 
les administracions volen presentar el tema 
com a irreversible i situar-lo així fora del 
debat polític. D'altra banda el proper 29 de 
gener es celebrarà el judici a les "Solidari@s 
con Itoiz" pel desllotjament d'Artozki. 

Solidari@s con Itoiz 
H-Contra-Infos 20/ ]/ 04 



Despullades durant la inauguració oficial de l’embassament d'Itoiz. 






























Lluites laborals 


Desallotgen a treballadors de l'empresa 
de neteja de Can Ruti perquè s'hi volien tancar 

Badalona El passat 16 de gener quatre delegats del sindicat de CGT de l'empresa CLECE SA, que 
fa la neteja de l'hospital Can Ruti de Badalona, van ser desallotjats pels M ossos perquè es volien 
tancar al centre hospitalari per protestar contra l'acomiadament d'una treballadora de CLECE i 
demanar-ne la readmissió. Ja fa tres anys que a l'empresa els enfrontaments entre els tres sindi¬ 
cats (CCOO, UGT i CGT) i la direcció són constants. Ara els treballadors s'han mobilitzat per 
denunciar l’acomiadament d'una companya de feina que es va produir el dia 16 de gener. De fet, 
una sentència del jutjat social havia declarat que el comiat era nul perquè es considerava que 
l'empresa havia atemptat contra la llibertat sindical, però CLEC va efectuar de totes maneres l’a¬ 
comiadament. La CGT interpreta aquest acomiadament com una represàlia cap a l’activitat 
d'aquest sindicat. La treballadora recorrerà al Tribunal Suprem i la CGT ha demanat a la direc¬ 
ció de l'hospital que intercedeixi en el conflicte. CGT +Contra-lnfos 20/1/ 04 

M or un treballador a les obres de la línia 9 del metro 

Gramanet del Besòs- Un treballador de les obres de la futura l'estació de Singerlín a la línia 9 del 
metro va morir el passat dilluns i tres més van resultar ferits en caure'ls a sobre part de l’en- 
cofrat. GISA, l'empresa de la Generalitat encarregada de les obres, ha explicat que la causa de 
la'accident ha estat la caiguda de l’encofrat que s'utilitza per a l'execució dels anells del pou de 
l'estació, quan un dels anclatges que el suportava s'ha arrancat i ha arrossegat a la resta d'an- 
clatges, que han caigut des d'una alçada de tres metres a sobre els treballadors. De totes 
maneres s'obrirà una investigació per a determinar la causa i la responsabilitat dels fets. Aquest 
és el segon treballador que mor a les obres de la línia 9 del metro, després que a l’octubre de 
2003 va morir un encarregat d'obres per un despreniment de terres. Contra-lnfos 20/ ]/ 04 


Defensem Els M aquis 

Dissabte 24 de gener a les 20h a la plaça M arcet 
Pfft anar a Sabadell pots agafar Renfe i FFGG 


Nova web del Fotut 2004 

Ja pots accedir a la web http;/ / www.fotut2004.org 

AMBTOTES LES DADES,TEXTOS I INFORMACIÓ CRÍTICA AL FÒRUM 


La Comissió Antirepressiva de Sants acaba de treure la guia: "Per una resposta col·lecti¬ 
va" on es donen pistes per tal que els diferents col·lectius i moviments socials puguin 
reaccionar de forma positiva i eficient davant un cop repressiu, així com acumular l'ex¬ 
periència aconseguida en cops passats. Per demanar-ne exemplars es pot escriure a anti- 
represants@correu.vilaweb.com o a les distribuidores alternatives. 

★ comissió Antirepressiva de Sants 

driç írti 

Guiu 3 fiti repressiva per a col·lectius 

Tres detencions, pels 
atacs contra el Casal 
Jaume I de Russafa 

València .- Als voltants de dissabte dia 3 de 
gener la policia va practicar tres deten¬ 
cions en relació als atacs que han sofert 
les seus de diverses entitats progressistes. 
Segons algunes fonts la policia va intervin- 
dre als detinguts divers material que 
podria pertànyer, entre d'altres llocs, al 
Casal Jaume I de Russafa. Els tres individus 
van estar identificats com els agressors 
per testimonis que estaven al Casal Jaume 
I de Russafa. Tot i que Toni Rochina, presi¬ 
dent de les "Joventuts del GAV" (Grup 
d'Acció Valencianista) ha estat identificat 
per diverses persones com un dels agres¬ 
sors, però no ha quedat clar que estigues 
entre els detinguts. 

Contra-lnfos València 20/1/ 04 


Butlletí setmanal 

Gontra-Infos 


tel: 93.442.62.53 

CORREU electrònic: 

«zitzania@sindominio.net» 


Invasió d’Iraq: 

la massacre continua 


11.047 

MILTTARS IRAQUIANS ASSASSINATS 
DES DEL PASSAT 20 DE MARÇ 

8190 

CIVILS IRAQUIANS ASSASSINATS DES DEL 20 DE MARÇ 


2815 

MIUTARS DE LA COAUCIÓ INVASORA FERITS 


596 

SOLDATS DE LA COAUCIÓ INVASORA MORTS 
PER FOC DE LA RESISTÈNCIA SUÏCIDI 0 ACCIDENT 

(35 durant l'última setmana) 


Lluites d Arreu 


Criminalització mediàtica 


La família Couso demana la retirada de Reporters Sense Fronteres de l'acusació 

RSF, en un informe presentat el dia 15, 
exculpa els militars acusats de la mort de 
Couso i Protsyuk, i els agraeix la col·laboració 


Estat espanyol.- A continuació reproduïm una 
nota de premsa del ]6 de gener que ens han 
fet arribar en vista de l'informe firmat per 
Reporters Sense Fronteres: "La família Couso 
ha enviat avui una carta a Reporters Sense 
Fronteres sol·licitant la seva retirada en la 
personació com a acusació popular en la 
querella presentada a l'Audiència Nacional 
per la família contra els tres soldats nord- 
americans implicats en el tir del projectil a 
l'Hotel Palestina. Aquesta decisió es prèn 
després de l'anàlisi de l'informe presentat per 
RSF (informe a la web de RSF) ahir en el qual 
s'exculpa de responsabilitat a tots ells, 
traslladant la responsabilitat a persones no 
identificades. Per a la família no és coherent 
que estiguin personades en les diligències 
obertes després de la interposició de la 


querella, atès que les seves teories són ade¬ 
quades per a exercir la defensa dels acusats 
però no pera continuar en l'acusació popular. 
Assenyalen també les irregularitats i falta de 
rigor en l'elaboració d'un informe que no 
compta amb el testimoni de cap dels peri¬ 
odistes presents a l'Hotel (únicament amb 
tres periodistes encastats en les forces 
nord-americanes) i que incorre en dades 
errònies i contradiccions. Així mateix posen 
de manifest la falta de sensibilitat de RSF 
elaborant un informe en el qual s'agraeix la 
col·laboració a dos dels militars acusats de 
crim de guerra en la querella. La carta s'envia 
avui a la presidència de RSF a Espanya amb la 
intenció que es retirin com acusació popular 
en el procés obert a l'Audiència Nacional." 

Família de José Couso 20/ ]/ 04 


Tercera sentència 
condemnatòria 
contra un diari per 
saltar-se el Codi 
Deontològic 

Barcelona.- Després de la sentència contra 
els diaris "El País" i “La Vanguardía" per la 
falsedat en la informació difosa a partir de la 
detenció de tres independentistes el setem¬ 
bre de 2002, arriba la tercera sentència, 
aquest cop contra "El M undo". Aquest tercer 
dejudici, degut a una denúncia interposada 
pels afectats i afectades per la desinforma- 
ció d'aquest mitjà, va ser aplaçat deu mesos 
ja que un dels acusats, el director del diari 
Pedro J.Ramírez, deia no entendre el català. 
La sentència, emesa des de la sala 53 del 
Jutjat de Primera Instància de Barcelona, 
obliga al diari a rectificar la informació false¬ 
jada publicant un escrit que els independen¬ 
tistes detinguts ja havien tramès al diari ante¬ 
riorment. La sentència també fa recaure els 
costos econòmics del procés judicial sobre el 
diari, tot i que els dos empresaris contra els 
que també s'havia realitzat la denúncia ‘han 
sortit indemnes per no poder-se demostrar 
una "legitimació passiva" per la informació 
falsejada. Des d'Alerta Solidària s'emplaça 
els mitjans de comunicació “que reflexionin 
sobre el respecte al Codi Deontològic de la 
professió periodística. Codi que obliga a 
contrastar les informacions i a respectar en 
tot moment la pressumpció d'innocència.'' 
Des de Contra-lnfos també esperem que 
sentències com aquestes ajudin a redreçar 
la malaguanyada professió periodística del 
seu servilisme vers els cossos policials i les 
institucions públiques. 

Alerta Solidària + Contra-lnfos 20/ ]/ 04 


M or un pacifista britànic que va rebre un tret israelià 

Palestina.- Tom Hurndall, de 22 anys, el pacifista britànic que va rebre un tret al cap d'un 
soldat israelià, va morir dilluns després d'estar nou mesos en coma. La seva família va 
demanar que el sergent israelià autor del tret, acusat fins ara de sis càrrecs, incloent-hi el 
d'agressió, sigui processat per assassinat. 

El militar va assegurar en les seves primeres declaracions que va respondre als trets d'un 
home armat, però més tard va confessar que havia obert foc contra un civil desarmat. Un 
portaveu de l'Exèrcit israelià va anunciar ahir el processament d'un altre sergent, que va 
intentar encobrir el seu company. 

Hurndall, estudiant de fotografia a la Universitat M etropolitana de Manchester, pertanyia 
al M oviment de Solidaritat Internacional. Amb aquesta organització va fer d'escut humà a 
l'Iraq i també va viatjar a Rafah, a Gaza. La seva família creu que els soldats israelians li van 
disparar deliberadament, perquè ajudava a posar fora de perill dos nens palestins vestit 
amb una armilla taronja fosforescent. L'ambaixada israeliana a Londres "va lamentar" la 
mort de Hurndall i va anunciar una "investigació completa i independent" del succés. 

Contra-lnfos 20/ ]/ 04 


^^L'oratge de la setmana vinent 



Temperatures normalitzades per l’època de l’any. A partir de divendres al matí hi haurà la possibilitat d’al¬ 
guns ruixats a la meitat nord de Catalunya. El vent molt fort i la forta baixada de les temperatures serà la 
tònica habitual pels inicis de la setmana vinent, amb situació molt inestable i baixes pressions. 




























































